Prietenii Motanului Încălțat
2026-04-18 18:00 - 19:00 (Europe/Bucharest) | Teatrul pentru copii și tineret Colibri, Calea București, nr. 56, Craiova, Dolj, România
„Prietenii Motanului Încălțat“ (5+)
scenariul și regia: Iulia Cârstea
cu actorii: Daniel Mirea, Oana Stancu, Alis Ianoș, Alla Cebotari, Emanuel Popescu
scenografia: Eugenia Tărășescu – Jianu
Spectacolul ne dezvăluie isprăvile unei trupe amatoare de teatru de păpuși și admiratoare a vestitului motan, care și-a propus să cucerească publicul de la oraș.
Biletele se pot procura de la Agenția Teatrului Colibri. Preț bilet: 13 lei / pers. Mai multe informații se pot obține la tel.: 0251.412.473.

Iubitul meu dușman
2026-04-18 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Iubitul meu dușman
Distribuția:
Iulia Colan
George Albert Costea
Romaniţa Ionescu
Iulia Lazăr
Cătălin-Mihai Miculeasa
Mircea Mogoșeanu
Roxana Mutu
Raluca Păun
Cosmin Rădescu
Vlad Udrescu
de: Gianina CĂRBUNARIU
Regia artistică: Gianina CĂRBUNARIU
Scenografia: Adrian GANEA
Muzica: Oscar UNGVARI
Grafică afiș: Levente BENEDEK
Distribuția: Iulia Colan (Sabina), George Albert Costea (Radu), Romanița Ionescu (fantoma Elenei Ceaușescu, fantoma Annei Bathory, fantoma tabloului împușcat), Iulia Lazăr (Iulia), Cătălin-Mihai Miculeasa (Doru), Mircea Mogoșeanu (Vlad), Roxana Mutu (Ioana), Raluca Păun (Marcela), Cosmin Rădescu (Ștefan), Vlad Udrescu Victor, Fantoma lui Pârvulescu)
Secretar literar: Haricleea Nicolau
Regie scenă: Mihai MANEA
Sunet: Dan FENEȘAN
Lumini: Ștefăniță REZEANU, Marian TUDORACHE
Video: Florin Chirea, Eduard Sărăcin
Sufleur: Ramona POPA
Producător: Marius PÎRLEA
Durata: 120 de min fără pauză
Genul spectacolului: comedie neagră
„Temele pe care le-am explorat în Iubitul meu dușman sunt recurente în spectacolele la care am lucrat în ultimii zece ani: invadarea spațiului public de către discursuri care dezbină, neîncrederea tot mai mare, chiar ruptura dintre diferite clase sociale, nevoia de a cerceta și de a înțelege în prezent consecințele unor evenimente din trecutul recent românesc și european, rolul artei în acest context tot mai complicat politic, dificultatea de a imagina împreună, ca societate, un viitor. Ce este nou este plasarea disputelor într-un „tablou de familie”, care adună perspective diverse, fiecare dintre ele reclamând propriul adevăr, cu diferite argumente ce țin de experiența personală, de rolul „primit” în societate după 1989, dar și de capacitatea de a căuta și de a filtra informațiile contradictorii generate în online în ultimii ani.
De multe ori, pentru spectacolele la care lucrez fac documentare prin interviuri sau cercetare în arhive, colaborez cu sociologi, istorici și antropologi, mă inspir din investigații jurnalistice. Într-un moment în care mulți dintre noi vor să audă povești simple, în care să creadă fără a dedica prea mult timp cercetării, a chestiona realitatea și felul în care ea este falsificată a devenit un act de eroism. Iar în contextul în care opiniile cele mai vocale se doresc a fi și cele mai corecte, deținătoare ale adevărurilor absolute, devine din ce în ce mai dificil să percepem cine sunt impostorii și care sunt agendele lor. Peste tot în lume, jurnaliștii care încearcă să își facă meseria și să informeze corect sunt, tot mai des, ținta atacurilor, a intimidărilor, a cenzurii. Situația lor reflectă, de fapt, situația de asediu în care se află democrația. Mi-am dorit să cercetez o parte din mecanismele prin care s-a creat și se creează această nouă lume.
Scenariul exista în bună parte înainte de începerea repetițiilor, l-am montat într-o primă versiune la Teatrul Național din Slovacia, în 2025, după o documentare de aproape un an în cele două țări. Ajunsă la Craiova, împreună cu echipa artistică a Teatrului Național „Marin Sorescu”, am continuat reflecția asupra realităților care se desfășoară sub ochii noștri, nu doar în România, ci peste tot în lume. Am încercat să prelucrăm experiența noastră comună într-un spectacol care să lanseze întrebări publicului contemporan, în speranța că un dialog între noi, toți cei care împărțim scena socială, este încă posibil. De altfel, spațiul scenic imaginat de scenograful Adrian Ganea este, în același timp, o piață publică, o sufragerie a unei familii și, uneori, chiar o sală de teatru.
Sunt foarte recunoscătoare Teatrului Național din Craiova că mi-a oferit oportunitatea de a crea acest spectacol în România, pentru spectatorii săi, într-un moment în care, pentru mine ca artistă, a gândi, a râde, a ne emoționa, a pune întrebări împreună sunt gesturi simple, însă cu o imensă valoare regeneratoare.”
Gianina Cărbunariu
Sinopsis
În Iubitul meu dușman, Gianina Cărbunariu plasează acțiunea într-o reuniune de familie din ajunul Crăciunului, într-o casă de vacanță din România. Membrii unei familii și câțiva prieteni apropiați se întâlnesc pentru a petrece sărbătorile și a pregăti botezul unui copil. Discuțiile aparent obișnuite despre viața de zi cu zi alunecă treptat în dispute despre Revoluția din 1989, comunism, conspirații politice și identitate națională. Pe măsură ce tensiunile cresc, realitatea cotidiană este invadată de fantomele trecutului, apar în scenă Elena Ceaușescu, Anna Bathory, Jean Pârvulesco. Personajele se confruntă cu propriile prejudecăți, nostalgii și teorii contradictorii despre istorie și prezent. Piesa explorează modul în care trecutul continuă să bântuie prezentul și felul în care conflictele ideologice se mută, subtil, în intimitatea sufrageriilor, în conversațiile dintre cei apropiați.
Pornind de la cercetări realizate în România și Slovacia, spectacolul Iubitul meu dușman își propune să investigheze mecanismele dezinformării și ale polarizării sociale, lansând întrebarea dacă, într-o lume marcată de conflicte și propagandă, mai este posibil să găsim o poveste comună care să ne apropie, nu să ne dezbine.

Remember Disco CS
2026-04-18 21:00 - 2026-04-19 02:00 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
REMEMBER DISCO CS – Noaptea în care timpul stă în loc! Ești gata să retrăiești atmosfera incendiară din Sala Mare a Casei Studenților? Reîncepem povestea celor mai tari seri de discotecă din Craiova, cu muzica și vibe-ul care ne-au definit tinerețea!
Când? 18 Aprilie 2026 Open Doors: 21:00 Unde? Casa de Cultură a Studenților Craiova (Sala Mare) Bilet: 40 LEI
Line-up de Legendă:Reîntâlnire cu DJ-ii care făceau boxele să duduie în anii ’80 și ’90: NIURI JERRY VOLVO
Warm-up: Freddy Lazaro ne pregătește terenul. After Party: Willi Marando ne poartă în lumea visătoare a Italo Disco!
Vino să asculți hiturile care au făcut istorie, să te revezi cu prieteni vechi și să dansezi până dimineața, exact ca pe vremuri! Nu este doar o petrecere, este o călătorie în timp.
Organizator: MediaZone Music SRL

Greierele și Furnica
2026-04-19 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
Greierele și Furnica (inspirat după Inimioare fericite) (3+)
Regia: Delia Gavlițchi
Co-regia: Sorina Băleanu
Dramaturgia: Ana Cucu Popescu
Scenografia: Andra Cotiușcă
Muzica și reorchestrația: Marin Fagu
Distribuția: Andreea Ionescu și Adriana Ioncu
Prin imagini colorate, muzică blândă și ritmuri atent alese, cei mici descoperă emoțiile fundamentale: bucuria, curajul, prietenia, dar și momentele de teamă sau tristețe. Întreaga experiență este construită pentru a fi accesibilă, sigură și prietenoasă, încurajând empatia și comunicarea.
Preț: 13 lei / pers.
Biletele se pot procura de la Agenția Teatrului Colibri. Mai multe informații se pot obține la tel.: 0251.412.473.

După începerea spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

O scrisoare pierdută
2026-04-19 19:00 - 20:30 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
PREMIERĂ “O SCRISOARE PIERDUTĂ” – după I.L. Caragiale
Sala Atelier – Teatrul Național „Marin Sorescu” Craiova Bilete: https://ebilet.tncms.ro/ebilet sau la agenția teatrală, Str. A.I.Cuza, nr.11.Regie și concept: Catalin VieruDistribuția: Cosmin Dolea, Petrișor Diamantu, Darko Huruială, Valentin Stefan Motroc
Caragiale Evergreen / 2025 version
Istoria nu se repetă, ci mai degrabă nimic nu se schimbă, căci omul își perpetuează metehnele.În montarea Tipografia Hub, „O scrisoare pierdută” devine o radiografie lucidă și incomod de actuală a puterii și a complicităților masculine, o reflecție despre mecanismele prin care societatea românească – mereu „în reconstrucție” – rostogolește aceleași tipare ale vanității, trădărilor și compromisului.Caragiale nu mai este doar un cronicar ironic al moravurilor politice de altădată, ci un observator contemporan al unei lumi care pare să nu fi învățat nimic din trecut.Personajele devin oglinzi deformate ale prezentului nostru: politicieni, prieteni, rivali și victime ale propriei ipocrizii.Printr-o abordare vizuală și interpretativă minimalistă, dar încărcată de semnificație, spectacolul propune o imagine a unei lumi aflate între ruine și reconstrucție – un spațiu în care adevărul devine negociabil, iar râsul ascunde adesea disperarea.„O scrisoare pierdută”, în versiunea Tipografia Hub, este, în fond, o întrebare adresată nouă înșine: cât de mult s-a schimbat, cu adevărat, lumea noastră politică și cât de mult s-a schimbat universul nostru moral de la Caragiale încoace?
-————————————————TIPOGRAFIA HUB, un proiect cultural susținut de Maternitatea MaDonna Maria Craiova, SOCOTEANU & POPA – societate civilă de avocaţi, Ginecho-Centru medical pentru sănătatea femeii, Polisea.Parteneri media: New Age Advertising, Epic Prints, White Point

Ana Coman - lansare de album Reacții adverse
2026-04-19 19:00 - 20:30 | Biergarten, Str. Fraţii Buzeşti nr. 18, Craiova, Dolj, 200381, România
Ana Coman lansează un nou album – Reacții adverse.Un material profund personal, în care emoțiile capătă voce, iar vulnerabilitatea se transformă în artă. Noul album semnat Ana Coman este o continuare firească a universului său muzical intim, construit din povești reale, dor, iubire și nopți nedormite.Cunoscută pentru stilul său indie-alternative și pentru versurile sincere, Ana Coman și-a început drumul în muzică în cadrul rubricii „Ana are cântec” de la Radio Guerrilla.Curând după, a lansat primul său album cu piese proprii „9 Missed Calls”, urmat de „Pretext” și mai apoi de „Tu nu o să mă uiți”.De-a lungul timpului, muzica ei a devenit un refugiu pentru cei care simt mult și spun puțin.Noul album, Reacții adverse, ne avertizează că cele mai arzătoare dorințe au un efect clar: atunci când ele se împlinesc, toate sentimentele se intensifică: bucuria, neliniștea, așteptările.Dulcele și amarul vin la pachet, iar când se suprapun, apare senzația că ai câștigat ceva, dar ai plătit un preț: toate dorințele împlinite vin cu reacții adverse.

Săptămâna Poloneză la Universitatea din Craiova
2026-04-20 - 2026-04-24 | Locații multiple, Craiova, Dolj, România
𝐔𝐧𝐢𝐯𝐞𝐫𝐬𝐢𝐭𝐚𝐭𝐞𝐚 𝐝𝐢𝐧 𝐂𝐫𝐚𝐢𝐨𝐯𝐚 𝐝𝐞𝐯𝐢𝐧𝐞, 𝐩𝐞𝐧𝐭𝐫𝐮 𝐨 𝐬ă𝐩𝐭ă𝐦𝐚̂𝐧ă, 𝐩𝐮𝐧𝐜𝐭𝐮𝐥 𝐝𝐞 𝐢̂𝐧𝐭𝐚̂𝐥𝐧𝐢𝐫𝐞 𝐚𝐥 𝐜𝐮𝐥𝐭𝐮𝐫𝐢𝐢 𝐩𝐨𝐥𝐨𝐧𝐞𝐳𝐞
Vă așteptăm la 𝐒ă𝐩𝐭ă𝐦â𝐧𝐚 𝐏𝐨𝐥𝐨𝐧𝐞𝐳ă, î𝐧𝐭𝐫𝐞 𝟐𝟎-𝟐𝟒 𝐚𝐩𝐫𝐢𝐥𝐢𝐞, la o serie de evenimente dedicate culturii, literaturii și cinematografiei poloneze.
Lecturi și discuții despre laureați ai Premiului Nobel Muzică poloneză – de la Chopin la hip-hop Proiecții de film Expoziții și ateliere de traducere Prelegeri despre romantism, identitate și istorie
Fie că ești pasionat de cultură, curios să descoperi lucruri noi sau pur și simplu vrei să petreci timpul altfel, programul are câte ceva pentru fiecare.
Salvează data și vino să descoperi 𝐏𝐨𝐥𝐨𝐧𝐢𝐚 mai aproape decât crezi!
Program Săptămâna Poloneză la Universitatea din Craiova:

LUNI, 20 APRILIE
18:00 – Centrul de Limbă și Cultură Poloneză, Biblioteca Universității din Craiova, Lăpuș
POLONIA PRIN OCHII NOBELIȘTILOR
Prelegere istorico-literară care prezintă identitatea culturală poloneză prin opera unor laureați ai Premiului Nobel: Henryk Sienkiewicz, Władysław Reymont, Czesław Miłosz, Wisława Szymborska și Olga Tokarczuk.
Atelier interactiv:
Lectura unui text de Czesław Miłosz care prezintă elemente ale modului de înțelegere a identității poloneze, urmată de discuții și încercări de traducere în limba română realizate de participanți.
MARȚI, 21 APRILIE
12:00 – Universitatea din Craiova, Holul Central
VERNISAJUL EXPOZIȚIEI „FRYDERYK CHOPIN 1810 – 1849”
Expoziția despre viața și creația geniului maestru al pianului
17:30 – Muzeul de Artă Craiova
SUNETELE POLONIEI: DE LA CHOPIN LA HIP-HOP
Prelegere despre cultura poloneză prin prisma muzicii clasice și contemporane.
Vor fi prezentate:
• curentul folcloric
• „întoarcerea spre tradiția populară”
• muzica alternativă și hip-hop-ul polonez
19:00 – Muzeul de Artă din Craiova
O SEARĂ CU MUZICA POLONEZĂ
Recital susținut de pianista prof. univ. dr. habil. Barbara Karaśkiewicz
(cu intervenții ale prof. univ. dr. habil. Adam Regiewicz, Universitatea „Jan Długosz” din Częstochowa)
MIERCURI, 22 APRILIE
18:00 – Centrul de Limbă și Cultură Poloneză, Biblioteca Universității din Craiova, Lăpuș
ROMANTISMUL POLONEZ
Prelegere despre paradigma romantică ce definește identitatea poloneză, cu accent pe modul în care romantismul a modelat raportarea polonezilor la război și la istorie.
Atelier de traducere
Traduceri ale unor texte literare din limba polonă în limba română.
JOI, 23 APRILIE
17:30 – Universitatea din Craiova, str. A. I. Cuza, nr. 13, sala 444
POLONIA PE MARELE ECRAN
Prelegere despre cinematografia poloneză susținută de prof.univ.dr.habil Adam Regiewicz de la Universitatea „Jan Długosz” din Częstochowa (în limba engleză)
19:00 – Universitatea din Craiova, str. A. I. Cuza, nr. 13, sala 444
SEARĂ DE FILM POLONEZ
Proiecția filmului „Războiul Rece”, regia Paweł Pawlikowski
Câștigător al Premiului pentru regie la Festivalul de la Cannes.
VINERI, 24 APRILIE
10:00 – Centrul de Limbă și Cultură Poloneză, Biblioteca Universității din Craiova, Lăpuș
POLONIA ÎN EXIL
Prelegere despre experiența emigrării polonezilor – de la perioada împărțirilor Poloniei până la Al Doilea Război Mondial, cu accent pe relațiile polono-române din perioada interbelică și prezența guvernului polonez în exil pe teritoriul României.
Atelier de traducere – continuare

Parteneri:
NAWA Narodowa Agencja Wymiany AkademickiejUniwersytet Jana Długosza w CzęstochowieMuzeul de Artă CraiovaFilarmonica Oltenia CraiovaInstitutul Polonez / Instytut Polski w Bukareszcie

O scrisoare pierdută
2026-04-20 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
„O scrisoare pierdută”
– de I.L. Caragiale –
Teatrul National „Marin Sorescu” Craiova
20 Aprilie 2026 ora 19:00
„O scrisoare pierdută” de I.L. Caragiale, piatra de temelie a comediei românești, renaște pe scenă într-o montare care păstrează cu sfințenie spiritul original al capodoperei. Această premieră nu aduce modernizări, reinterpretări sau artificii contemporane: decorurile, costumele și atmosfera sunt redate cu aceeași noblețe și autenticitate care au fascinat generații întregi.
Pe scenă, publicul îi va regăsi pe Trahanache și Zoe, pe Tipătescu și Cațavencu, pe Farfuridi, Brânzovenescu și pe celebrul cetățean turmentat, în interpretări vibrante ce dau viață textului clasic.

Distribuția este una de excepție:
Valentin Teodosiu – Zaharia Trahanache
Monica Davidescu – Zoe Trahanache
Aurelian Temișan – Ștefan Tipătescu
Marius Rizea – Ghiță Pristanda
Ovidiu Cuncea – Nae Cațavencu
Claudiu Bleonț – Agamemnon Dandanache
Dan Istrate – Iordache Brânzovenescu
Emanuel Varga – Tache Farfuridi
Cosmin Vijeu – Cetățeanul turmentat
Pîrnuş Ştefan – Popescu
Regizorul Toma Enache construiește cu minuțiozitate o lume teatrală fidelă viziunii caragialiene, iar scenografia semnată de Vladimir Turturică și costumele create de Doina Levintza întregesc farmecul unei epoci în care intrigile politice și umorul fin rămân la fel de actuale și astăzi.
Spectacolul devine astfel o invitație de a păși, pentru câteva ore, în lumea vechiului târg de provincie, unde fiecare replică, gest și detaliu respiră autenticitatea vremurilor de altădată.

Expoziție Fryderyk Chopin - viața și creația
2026-04-21 12:00 - 17:00 | Universitatea din Craiova, Str. A. I. Cuza, nr. 13, Craiova, Dolj, România
Un nume. O emoție. O moștenire.
Te invităm la vernisajul expoziției „𝐅𝐫𝐲𝐝𝐞𝐫𝐲𝐤 𝐂𝐡𝐨𝐩𝐢𝐧 – 𝐯𝐢𝐚ț𝐚 ș𝐢 𝐜𝐫𝐞𝐚ț𝐢𝐚”, o incursiune în universul unuia dintre cei mai mari compozitori ai tuturor timpurilor.
Universitatea din Craiova – Holul Central 21 aprilie 2026 Ora 12:00
Descoperă povestea din spatele muzicii care a emoționat generații întregi și lasă-te purtat într-o atmosferă plină de eleganță, sensibilitate și inspirație
Parte din Săptămâna Poloneză

Expoziție de fotografie bilaterală Craiova – Ploiești: Clădiri de patrimoniu
2026-04-21 18:00 - 19:30 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește marți, 21 aprilie, la ora 18:00, vernisajul expoziției de fotografie bilaterală Craiova – Ploiești, Clădiri de patrimoniu, un dialog vizual început vineri, 17 aprilie, la Ploiești, în spațiul elegant al Hotelului Central, care continuă acum în inima Olteniei, purtând cu sine ecoul pașilor de altădată și respirația arhitecturii care refuză uitarea.
Prin obiectivul lor, artiștii Victor Cătălin Boldîr, Rucsandra Silvia Călin, Mihaela Eleonora Cojocaru, Livia Corcoveanu, Cristiana Coșoveanu, Valerian Cruceru, Cristi Floriganță, Anne-Marie Gavrilă, Mircea Georgescu, Cristina Marcu, Silviu Cristian Mirescu, Mihai Murarețu, Ion Claudiu Nețoiu, Ionelia Nucă, Cătălin Obreja, Victor Popa, Claudia Radu, Anca Roșu, Angelo Sab, Ioan Bogdan Tătaru, Ovidiu Urziceanu, Andi Voicu și Marcel Horneț reconstituie o hartă sensibilă a patrimoniului, unde fiecare clădire devine poveste, fiecare detaliu devine mărturie.
Evenimentul va fi moderat de Ionela Gherghe, iar despre destinul și fragilitatea clădirilor de patrimoniu vor vorbi Gabriel Vlăduț, alături de câte doi cercetători pasionați ai patrimoniului craiovean și prahovean, într-un schimb de idei ce îmbină rigoarea cu emoția.
La eveniment participă Cvartetul Gaudeamus al Universității din Craiova. Artiștii Darius Melencovici (vioara I), Andreea Poenaru (vioara a II-a), Ana Maria Odină (violă) și Gabriela Sârbu (violoncel), care vor interpreta mai multe piese, printre care „Mica serenadă” de W.A. Mozart și tangoul „Por una cabeza” de C. Gardel.

Gertrude. Strigătul
2026-04-21 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Distribuția

Romaniţa Ionescu
Ştefan Cepoi
Angel Rababoc
George Albert Costea
Gabriela Baciu
Alina Mangra
Marian Politic

Liviu-Ovidiu Chiva

Regia artistică: Denisa Hălăngău
Text de: Howard Barker
Traducere text: Diana David
Decor: Denisa Hălăngău, Cyan
Costume: Denisa Hălăngău
Asistent regie: Jennifer Salma Sidor
Asistent costume: Adelina Galiceanu
Producător delegat: Marius Pîrlea
Regia tehnică: Mihai Manea
Sufleor: Adrian Țîrcă
Sunet: Dan Feneșan
Lumini: Marian Tudorache
Spectacol nerecomandat persoanelor sub 18 ani. Conține scene cu limbaj licențios, sugestii de violență și viol.
Efecte speciale: fum

Sinopsis
Gertrude.Strigătul este o tragedie clasică devenită o meditație asupra sexualității și a puterii, o explorare a dorințelor umane cele mai ascunse. Rescrierea radicală a Hamlet-ului, concentrată pe figura feminină a Gertrudei, lasă valorile tradiționale să se prăbușească sub greutatea propriilor excese. Gertrude nu mai este doar mama lui Hamlet sau văduva regelui sau soția lui Claudius, ea este marcată de strigătul propriei suferințe și plăceri, o obsesie politică și erotică, o voce între agonie și extaz. Vedem o Gertrude care nu mai are nimic de ascuns. Însă pe Hamlet, fiul torturat de o moralitate extremă, strigătul ei îl sfâșie între iubirea și ura față de propria mamă. În jurul acestui strigăt – simbol al impulsurilor încătușate – gravitează toate personajele. Devine centrul unui univers teatral în care tensiunile se nasc din lupta între ce se poate cunoaște și ceea ce scapă înțelegerii.

Howard Barker este un dramaturg de renume internațional, ale cărui prime piese au fost jucate la Royal Court și de Royal Shakespeare Company. Din 1992, lucrările sale sunt prezentate de propria sa companie, The Wrestling School. Teatrul lui Barker se caracterizează prin forma sa poetică, non-naturalistă și construiește lumi ale contradicției, suferinței și pasiunii sexuale. Barker este, de asemenea, poet și teoretician al teatrului, iar „Teatrul Catastrofei” propus de el definește o nouă formă de tragedie pentru timpurile noastre.

Denisa Hălăngău este regizoare de teatru, absolventă a Facultății de Teatru și Film, din cadrul Universității Babeș-Bolyai, în anul 2023. Încă de la primele spectacole și-a manifestat interesul pentru explorarea unor forme de expresie artistică esențializate, epurate de orice exces și, în același timp, capabile să-i ofere spectatorului un spațiu pentru propria imaginatie. Caută să deplaseze accentul de pe text pe partitura emoțională extrasă din acesta, de pe psihologie și monolog interior pe limbajul corporal, pe elementele acustice și vizuale. Actorul este punctul central al construcției regizorale, iar partiturile interpretative sunt duse la un nivel crescut de intensitate prin transformarea dramatismului încapsulat în text într-o experiență generată cu ajutorul ritmului, corpurilor și spațiilor.
În perioada studiilor a abordat texte și stiluri diverse, experimentând cu consecvență pe direcția esențializării discursului scenic, în spectacole ca: Stitching de Anthony Neilson (2021), Medeea, dupa Euripide (2022), Hedda Gabler de Henrik Ibsen (2022), Richard III de William Shakespeare (2023), 4:48 Psihoză de Sarah Kane (2023), Demoni de Lars Norén (2024). A participat cu spectacolele sale la Sunlight International Theater Festival, Timișoara (2022); Festivalul Internațional al Academiilor de Teatru – Dionysus, organizat de Academia de Artă și Cultură din Osijek, Croatia (2023); Festivalul Internațional de Teatru de la Sibiu (2023); Festivalul Internațional al Tinerilor Regizori – THEATER NETWORKING TALENTS, Craiova (2023); Festivalul Internațional Shakespeare, Craiova (2024).

Recital de muzică poloneză - Barbara Karaśkiewicz
2026-04-21 19:00 - 20:30 | Muzeul de Artă Craiova, Calea Unirii, nr. 15, Craiova, Dolj, România
𝗥𝗲𝗰𝗶𝘁𝗮𝗹 𝗱𝗲 𝗺𝘂𝘇𝗶𝗰ă 𝗽𝗼𝗹𝗼𝗻𝗲𝘇ă, parte din Săptămâna Poloneză
Vă invităm pe 𝟮𝟭 𝗮𝗽𝗿𝗶𝗹𝗶𝗲 𝟮𝟬𝟮𝟲, 𝗹𝗮 𝗠𝘂𝘇𝗲𝘂𝗹 𝗱𝗲 𝗔𝗿𝘁ă 𝗱𝗶𝗻 𝗖𝗿𝗮𝗶𝗼𝘃𝗮, la un recital de excepție susținut de renumita pianistă poloneză 𝗕𝗮𝗿𝗯𝗮𝗿𝗮 𝗞𝗮𝗿𝗮ś𝗸𝗶𝗲𝘄𝗶𝗰𝘇.
Artistă apreciată pe plan internațional, Barbara Karaśkiewicz se remarcă prin sensibilitatea interpretării și rafinamentul expresiv, fiind o prezență constantă pe scenele muzicale europene.
Un program rafinat, cu lucrări semnate de Chopin, Szymanowski, Paderewski și alți compozitori de renume, ce promite o seară plină de emoție și eleganță muzicală.
Locație: Muzeul de Artă, Craiova Data: 21 aprilie 2026 Ora 19:00
Nu ratați o întâlnire deosebită cu muzica poloneză!

Hamlet
2026-04-22 18:00 - 19:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Distribuția
Vlad Udrescu
Ramona Drăgulescu
Claudiu Mihail
Theodora Bălan
Raluca Păun
Eugen Titu
Cătălin Vieru
Marian Politic
Angel Rababoc
Costinela Ungureanu
Mircea Mogoșeanu
Flavia Hojda
Alex Stoicescu
Darko Huruială
Mihnea Presură
De: William SHAKESPEARE
Traducere text: George VOLCEANOV
Regia artistică și adaptarea scenică: Declan DONNELLAN
Scenografia: Nick ORMEROD
Asistent regie: Laurențiu TUDOR
Asistent scenografie: Adelina GALICEANU
Muzica: Tibor CÁRI
Asistență mișcare scenică: Gloria BUCĂTARU
Lupte scenice – scrimă: Antonie MIHAIL
Sunet: George UDREA, Dan FENEȘAN
Lumini: Dodu ISPAS, Marian TUDORACHE, Alina MITRACHE
Regia tehnică: Cristian Norel PETEC / Sorin GRUIA
Sufleur: Adrian ȚÎRCĂ
Producător: Claudia GORUN
Grafică afiș: Denisa NEAȚU
Distribuția: Hamlet (Vlad Udrescu), Claudius (Claudiu Mihail), Gertrude (Ramona Drăgulescu), Ofelia (Flavia Hojda, Theodora Bălan), Polonius (Raluca Păun), Laertes (Alex Stoicescu), Fantoma (Eugen Titu), Rosencrantz (Cătălin Vieru), Guildenstern (Darko Huruială), Gropar 1/Al treilea actor din piesă (Marian Politic), Regele din piesă/Preotul (Angel Rababoc), Regina din piesă/Gropar 2 (Costinela Ungureanu), Străjer 1 (Mircea Mogoșeanu), Străjer 2 (Mihnea Presură)
Data premierei: 22, 23, 24 februarie 2024
Este adesea trecut cu vederea faptul că Shakespeare a transformat patru dintre cele mai plictisitoare cuvinte din limba engleză în cea mai faimoasă replică din teatrul universal, „A fi sau a nu fi”. Cum poate ceva atât de abstract să rezoneze în atâtea culturi și epoci? Unii spun că răspunsul este simplu: „a fi!” Mai degrabă decât să ne întrebăm despre existență, întrebări care sunt fără răspuns, ar trebui să îmbrățișăm pur și simplu viața și să mergem mai departe.
Întrebarea continuă să bântuie mulți oameni, inclusiv pe mine. Importanța sa rezidă în necunoscutul ‘de ce’. Această întrebare a bântuit filosofii mult înainte de Socrate. Unii își pun întrebarea, în timp ce alții argumentează că, deoarece nu există un răspuns, nu are sens să o adreseze.
Uneori facem lucruri fără sens, lucruri cu adevărat cumplite, fără aparent niciun motiv sau beneficiu. Și alergăm în jurul nostru în disperare, întrebând „De ce?! De ce?!” Oamenii sunt singurele animale care pot fi irațional de crude, care pot săvârși acte spectaculoase de violență atât asupra lor, cât și asupra altor persoane.
Poate că acest lucru este legat de faptul că oamenii sunt singurele ființe care își pot pune la îndoială propria existență. Uneori, oamenii fac lucruri minunate sau îngrozitoare doar pentru a dovedi că existăm.
Dilema lui Hamlet încarnează această luptă. Dar nu direct, ci enigmatic, ca o fantomă în jurul coridoarelor întunecate de la Elsinore.
Declan Donnellan

Lectură publică Victoria Pătrașcu - "Ziua în care a muncit lenea"
2026-04-22 18:30 - 19:30 | Electroputere Parc Mall, Calea București, nr. 80, Craiova, Dolj, România
Au trecut ceva ani de când Somnul a alungat Oboseala. Părea că viața își urmează cursul firesc. Doar că, într-o dimineață, Somnul o găsește pe pragul casei pe Lene, sora lui rebelă, fiica Odihnei și oaia neagră a familiei. Disperată că și-a pierdut supușii, pentru că în ziua de azi oamenii muncesc ca disperații și nimeni nu mai lenevește, Lenea cere ajutorul familiei. Dar ce să facă Lenea? Ar putea avea grijă de pisica Bâzdâc și pisoiașii ei. Dar oare se va mulțumi Lenea cu atât sau va încerca să lenevească și pe altcineva?
Puteți afla deznodământul acestei povești în prezența scriitoarei Victoria Pătrașcu, care va citi, va răspunde la întrebările copiilor și va oferi autografe.
Atelier inspirat de cartea „Ziua în care a muncit lenea” (Ed. Univers)

Victoria Pătrașcu este o pionieră a literaturii pentru copii, cu peste 20 de titluri publicate.
Cartea sa, „Ziua în care a muncit Lenea”, este finalistă la Premiile Cărturino 2026, iar textele sale sunt jucate de peste un deceniu pe scenele teatrelor din București.
Vârsta recomandată: 7 ani.
Eveniment deschis publicului larg. Acces gratuit.
Cărtureşti, Electroputere Parc Mall______
Eveniment organizat în cadrul programului „PlayLIT: Aplauze la cartea deschisă”, inițiat de Asociația De Basm și cofinanțat de Administrația Fondului Cultural Național.
___
**Proiectul nu reprezintă în mod necesar poziţia Administrației Fondului Cultural Național. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitea beneficiarului finațării.

Ața și năvodu' ei...de viață!
2026-04-22 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
Ața și năvodu’ ei…de viață!
Filarmonica Oltenia Craiova

22 Aprilie 2026 ora 19:00

„Ața și năvodu’ ei…de viață!”, adaptare după BRASTALICO FABADULU de Andreas Petrescu, regia Constantin Cotimanis, actori: Constantin Cotimanis, Tania Popa, Iulia Dumitru, Tomi Cristin

„Ața și năvodu’ ei…de viață!” este o comedie savuroasă, plină de pasiune, umor și muzică, unde iubirea și trădarea se întâlnesc într-o seară imprevizibilă.
Tati, un impresar trecut prin viață (Constantin Cotimanis), și soția lui, Olga (Tania Popa), trăiesc rutina unei căsnicii în impas. Apariția frumoasei Natalia (Iulia Dumitru) și a lui Felix, îndrăgostitul timid (Tomi Cristin) transformă o seară aparent obișnuită într-un vârtej de întrebări incomode, adevăruri ascunse și situații comice.
Un spectacol profund și dinamic, unde teatrul și muzica se împletesc într-o poveste despre iubire, tentații și regăsire.
Muzica originală, semnată de inconfundabilul Adrian Daminescu, adaugă spectacolului emoție, profunzime și rafinament.

Concert cameral Arpeggione
2026-04-22 19:00 - 20:30 | Muzeul de Artă Craiova, Calea Unirii, nr. 15, Craiova, Dolj, România
MIERCURI, 22 APRILIE 2026, ORA 19:00/ Muzeul de Artă Craiova Concert cameral ARPEGGIONEBOGDAN COSTACHE (vioară, violă) LILIANA IACOBESCU (pian)———-În program:– Wolfgang Amadeus Mozart: Sonata în Sol major pentru vioară și pian; Sonata în Mi minor pentru vioară și pian– Franz Schubert: Sonata „Arpeggione” în La minor pentru violă și pian– Johannes Brahms: Trei Dansuri ungare pentru vioară și pian – nr. 8 în La minor, nr. 6 în Sol major, nr. 1 în Sol minor– Camille Saint-Saëns: Introducere și Rondo capriccioso în La minor pentru vioară și pian, op. 28———Nu este inclus în abonament.

Zilele Porților Deschise la BNR
2026-04-23 09:30 - 17:30 | Dolj
Banca Națională a României invită publicul la o nouă ediție a evenimentului „Zilele Porților Deschise”!
Pentru a marca împlinirea a 146 de ani de la înființare, Banca Națională a României – sucursala Dolj deschide porțile sediului din Craiova, Calea Unirii, nr. 6, în perioada 23-24 aprilie 2026, între orele 09:30 și 17:30. Publicul vizitator va avea șansa de a admira interiorul clădirii de patrimoniu, dar și de a admira secțiuni expoziționale dedicate începuturilor monedei naționale, istoriei bancnotelor românești, precum și istoriei tezaurului BNR evacuat la Moscova în timpul Primului Război Mondial.
Evenimentul se va desfășura, în aceeași perioadă, atât la sediul central din București, cât și în mai multe sucursale și agenții BNR din teritoriu, care vor fi deschise publicului (sucursalele regionale Cluj, Iași, Timiș; agențiile Argeș, Bacău, Brăila, Buzău, Gorj, Maramureș, Mureș, Prahova, Sibiu, Suceava).
Vă așteptăm!

Detalii despre clădire, aici.

Conferința V. G. Paleolog - Brâncuși: reabilitări necesare
2026-04-23 17:00 - 18:30 | Centrul Constantin Brâncuși, Calea Unirii, nr. 15, Craiova, Dolj, România
Muzeul de Artă Craiova vă invită joi, 23 aprilie, 2026, ora 17:00, la Centrul „Constantin Brâncuși” din Craiova, unde va avea loc un nou eveniment dedicat Anului „Constantin Brâncuși” – 150 de ani de la nașterea sculptorului. Invitatul de onoare ale acestei ediții este istoricul de artă Andrei Paleolog, care va susține o conferință cu tema: V. G. PALEOLOG – BRÂNCUȘI: reabilitări necesare.
Vor fi aduse în discuție aspecte legate de prietenia dintre V. G. Paleolog și Brâncuși, scoțând în evidență rolul și locul lui Paleolog în bibliografia brâncușiană, prima și singura monografie critică apărută în timpul vieții sculptorului, tipărită în limba franceză, la București, fiind scrisă de acesta.Va fi analizată perioada 1947 – 1966, când V. G. Paleolog, pasionat promotor al „avangardei” artistice europene, a traversat o epocă de tristă amintire. A fost martorul neputincios al răsturnării valorilor culturale, numărându-se el însuși printre numeroasele victime ale unui proces de eradicare a elitei intelectuale românești, care ocupa un loc de frunte, pe plan mondial, în perioada interbelică. A urmat iluzia unei posibile reajustări ideologice, care a alimentat, pentru o scurtă perioadă, între anii 1966 și1971, speranța celor care au crezut necesară reabilitarea unor valori reprezentative ale spiritului și culturii românești.Un moment important este legat de primul Simpozion internațional dedicat lui Constantin Brâncuși, în 1967. Grație lui V. G. Paleolog, un număr important de admiratori ai lui Brâncuși (francezi, americani, italieni) au acceptat invitația de veni în România, simpozionul constituind un pas decisiv în direcția reafirmării valorilor românești, prin prisma operei acestui artist român, recunoscut la nivel mondial.Includerea lui V. G. Paleolog între membrii Asociației internaționale a criticilor de artă (AICA) sub egida UNESCO a fost o recunoaștere a contribuției sale de excepție. În plus, crearea „Informaticii Brâncuși” la Craiova și București, demersurile de recuperare a vestigiilor atelierului parizian al marelui sculptor, prima traducere a stenogramei procesului „Brâncuși vs. S.U.A”, desfășurat la New York în anii 1926-1928, stimularea analizei genetice a operei brâncușiene precum și încurajarea unor tineri cercetători precum Ion Pogorilovschi, Adrian Petringenaru, Constantin Zărnescu, etc. sunt inițiative care îi oferă lui V. G. Paleolog un poziție fără precedent. Cărțile și articolele sale se dovedesc a fi și în prezent surse de inspirație pentru mulți dintre cei care sunt tentați să studieze sau să comenteze opera lui Constantin Brâncuși.
Accesul este gratuit în limita locurilor disponibile

Andrei PALEOLOG (n. 1946)nepot al lui V. G. Paleolog, istoric de artă direct implicat, în anii 1970-1980, în domeniul protecției și valorizării monumentelor istorice, autor al unor studii referitoare la arta veche românească precum: Pictura exterioară din Țara românească (Editura Meridiane), stabilit în Franta de mai bine de 40 de ani, continuă să fie prezent pe plan cultural publicând, între altele, Le Mont Athos. Merveille du christianisme byzantin (Editura Gallimard) sau Brancusi contre États-Unis. Un procès historique (Editura A. Biro), etc.Specializat în domeniul ingineriei culturale, editor și conferețiar, Andrei Paleolog a îndeplinit numeroase misiuni sub egida UNESCO, a Centrului european pentru itinerarii culturale (IEIC) sau a Ministerului culturii francez (vezi și : CLUCERU, F., Istorici și critici de artă români, ACS, 2021).

Recitindu-l pe Shakespeare - Recital Emil Boroghină
2026-04-23 17:00 - 19:00 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
„Recitindu-l pe Eminescu. La steaua care-a răsărit” – Recital Emil Boroghină
„Recitindu-l pe Eminescu. La steaua care-a răsărit” – spectacol mult apreciat pe care actorul Emil Boroghină l-a susținut în România, dar și în Belgia, China, Germania, Italia, Cehia, Canada, Ungaria, Grecia, SUA.
Din repertoriu fac parte poemele: Copii eram noi amândoi…, O, rămâi, Fiind băiet păduri cutreieram, Floare albastră, Epistolă către Chibici, Venere şi Madonă, Epigonii, Cugetările Sărmanului Dionis, Din valurile vremii…, Dorinţa, Dormi, Atât de fragedă…, De ce nu-mi vii…, Departe sunt de tine, Peste vârfuri, Dintre sute de catarge, Glossa, Cărţile, Viaţa, Scrisoarea I, Scrisoarea II, Scrisoarea III, Scrisoarea IV, Scrisoarea V, Luceafărul, Odă (în metru antic), Trecut-au anii, Mai am un singur dor, Memento mori.

Emil Boroghină:
„… poezia lui Eminescu este o obsesie de viaţă şi chiar ultimul meu recital pe care l-am realizat la Tel Aviv din poezia de dragoste a lumii, de fapt „Dragostea la senectute. Mai tare decât moartea e iubirea …”, se încheia tot cu trei sonete din Eminescu. Era celebrul poem biblic Cântarea Cântărilor cu care începeam poate cea mai frumoasă pagină de poezie de dragoste a lumii, după aceea treceam la epoca Renaşterii, la Dante şi la Ronsard şi Shakespeare, de fapt erau Dante, Petrarca, Michelangelo, Ronsard, Shakespeare şi Eminescu şi mă bucur că încheiam cu sonetele lui Mihai Eminescu.”
Marius Dobrin:
„Bijutierul Emil Boroghină, probând acum, pe lângă dragostea pentru această artă, îndelunga răbdare în a-și rostui cuvânt lângă cuvânt, este surprinzător noua generație. Îmi pare semnificativă uimirea unui realizator al unei emisiuni, la Radio Guerilla, care după șiruri de tineri actori inivitați într-un format dedicat poeziei, a descoperit mobilitatea sprintenă a lui Emil Boroghină prin universul liric: totul din memorie! Această uimire a omului de radio spune multe despre o anume caracteristică a prezentului. Altfel, contemporani cu o legendă, putem lua aminte la silueta omului care iese pe poarta casei sale cu grădină, pornește cu pas chibzuit, cu capul ușor plecat, înspre teatru. Totdeauna spre Teatru.”
Iolanda Mănescu:
În 25 septembrie, în condițiile vitrege ale straniului an 2020, Emil Boroghină a marcat începutul stagiunii teatrale cu recitalul său „Cântarea Cântărilor” inaugurând în acest fel Teatrul Poesis, un alt vis împlinit al acestui temerar deschizător de drumuri. Planetele s-au aliniat atunci, astfel încât, pentru foarte puțin timp, s-a permis redeschiderea teatrelor. Momentul a fost plin de magie. Fanta în timp s-a deschis atâta cât să se poată îndeplini, în anul 80 al existenței împătimitului actor, dorința sa înfiripată încă de la primii săi pași în teatru. Spectacolul a fost un adevărat omagiu adus Poeziei, el cuprinzând, în prima parte, poemul biblic „A Cântărilor lui Solomon Cântare”, iar în cea de a doua parte sonete de Dante, Petrarca, Michelangelo, Ronsard, Shakespeare și Eminescu, sub titlul „Oricărui suflet cărui domn e dorul”.
Desigur că Emil Boroghină a gândit inaugurarea Teatrului de Poezie cu acest recital cu mult timp înainte, când pregătea și programul pe o perioadă mai lungă. Așa cum el fusese cel care, în toamna lui 2020, deschisese stagiunea teatrală, nu a fost, credem, deloc întâmplător ca neobositul Emil Boroghină să fie cel care a inaugurat și noul an 2021 prezentând, pe 15 ianuarie, în cadrul Teatrului Poesis, recitalul său „Recitindu-l pe Eminescu… La steaua care-a răsărit”, marcând astfel ziua de naștere a poetului și sărbătorind totodată Ziua Culturii Naționale, îndeplinind o datorie de onoare a oricărui teatru național. Atmosfera a fost cu adevărat miraculoasă – pe scena mare a teatrului, complet lipsită de decoruri, drapată în negru, Emil Boroghină, aureolat de o lumină ce sporea taina oficierii, a ținut, preț de două ore, întreaga sală cu respirația tăiată, cufundată în frumusețea versului eminescian.

Atelier Scrapbooking - Terapie prin artă pentru oameni mari
2026-04-23 18:00 - 20:00 | Dolj
Terapie prin artă pentru oameni mari – Ateliere de scrapbooking pentru tine si familia/prietenii tai – pentru conectare si exprimare prin creativitate. N-ai nevoie de experienta – doar de curiozitate si prezenta.
23 aprilie 2026, ora 18:00, Cafeneaua 12Doispe – la etaj
Cand si cum: Lunar, joia, timp de 1,5 – 2 ore Ce cream: felicitari, pagini de scrapbooking, mini-albume, folio-uri Materiale incluse: carton, hartie de scrapbooking si decoratiuni premium, atent alese Aduceti voi: creion, rigla, foarfeca, banda dublu-adeziva si…mult entuziasm Format: ateliere fizice, grupuri restranse Varsta: 18+ ani

IMPORTANT:
Vino cu un prieten și bucurați-vă împreună de experiență (preț special pentru grupuri).

În ritmul alert al vieții de zi cu zi, ajungem să fim mereu ocupați, deconectați de la noi înșine, disponibili pentru alții — dar din ce în ce mai rar cu adevărat prezenți pentru noi înșine. Mintea nu se oprește, corpul rămâne în tensiune, iar pauzele nu mai sunt cu adevărat odihnitoare.
Aceste ateliere de scrapbooking pentru adulți au fost gândite ca un refugiu blând. Un spațiu sigur, cald și re/creativ în care timpul încetinește firesc, presiunea dispare, iar tu te poți întoarce, fără efort, către tine.
Scrapbooking-ul devine aici mai mult decât o activitate creativă — devine o formă de mindfulness informal. Nu presupune reguli stricte sau performanță, ci prezență. Când mâinile ne sunt ocupate, gândurile ni se liniștesc, reușim să creăm fără grabă și fără așteptări. Nu contează cât de „talentat” ești, ci cât de dispus ești să te oprești și să simți.
Creativitatea capătă o altă dimensiune: devine calm.O invitație de a atinge hârtia, de a observa texturile, de a te pierde în culori și detalii, de a te lăsa transportat acolo unde te duc imaginile de pe hârtie… și, în același timp, de a respira mai profund, de a-ți așeza gândurile și de a fi, pur și simplu, curios și prezent.

EduFest UCV
2026-04-24 14:00 - 22:00 | Promenada Mall, Calea Severinului 61, Craiova, Dolj, România
Universitatea din Craiova organizează, în perioada 24–26 aprilie, „EduFest Ucv”, un eveniment dedicat tuturor celor interesați de oferta academică a instituției.

EduFest va avea loc la Promenada Craiova, în zona Info Desk (intrarea principală), deschiderea oficială fiind programată vineri, 24 aprilie, la ora 14:00.

Vizitatorii vor avea ocazia să descopere echipamente specifice diverselor specializări, vor putea participa la activități practice și vor interacționa direct cu studenții și cadrele didactice. Programul include momente artistice și recreative – dans, muzică, scrimă și teatru – care reflectă dinamica și diversitatea vieții studențești.
În plus, reprezentanții Centrului de Consiliere și Orientare în Carieră vor oferi sprijin personalizat elevilor prin sesiuni de informare și consiliere menite să faciliteze alegerea unui traseu educațional adaptat intereselor și aptitudinilor fiecăruia.
„Prin EduFest UCv, ne propunem să transformăm procesul de alegere a unei facultăți într-o experiență directă și relevantă pentru elevi. Interacțiunea cu mediul universitar, într-un cadru deschis și accesibil, le permite viitorilor studenți să înțeleagă concret oportunitățile de formare și dezvoltare pe care le oferim.
Universitatea din Craiova rămâne un actor activ în sprijinirea orientării academice și profesionale a tinerilor, într-un context educațional din ce în ce mai dinamic și conectat internațional”, a declarat prof. univ. dr. Cezar Ionuț Spînu, rectorul Universității din Craiova.

ROMCON 47 - Convenția Națională de Science Fiction și Fantasy
2026-04-24 16:30 - 23:00 | Universitatea din Craiova, Str. A. I. Cuza, nr. 13, Craiova, Dolj, România
ROMCON 47CONVENȚIA NAȚIONALĂ DE SCIENCE-FICTION
În perioada 24-26 aprilie 2026, are loc la Craiova a 47-a Convenție Națională de Science Fiction și Fantasy, cunoscută sub numele de Romcon.

Invitații de onoare ai Romcon-ului:• Cosmonautul Dumitru Dorin Prunariu• Scriitorul și publicistul Alexandru Mironov

Invitați speciali:• Scriitorul și publicistul Lucian Merișca• Scriitorul Ionuț Manea• Artist invitat special Marian Mirescu• Fan invitat special Lucian Oancea

Juriul celui de-al 47-lea ROMCON are următoarea componență:• Daniel Botgros – președinte;• Cristina Negreanu, membru;• Bogdan Mihăilescu, membru;• Vlad Frînghiu, membru• Vlad Pasencu, membru.

Temele ROMCON 47 sunt:A. POLITICI REALE ÎN LUMI IMAGINARE. GEOPOLITICA ȘI SCIENCE-FICTIONB. LUMI ȘI CIVILIZAȚII EXTRATERESTRE. PARALELE ÎNTRE CIVILIZAȚIILE EXTRATERESTRE ȘI CIVILIZAȚIA UMANĂ
Programul celei de-a 47-a Convenții Naționale de Science-Fiction, Romcon, 24-26 aprilie 2026, Craiova
Ziua I – Vineri, 24 aprilie
Ora 16,30 Deschiderea Convenției, Cuvinte de salutOra 17,00 Conferință: DIN NOU PE LUNĂ, conferință susținută de dr. ing. DUMITRU DORIN PRUNARIU, primul cosmonaut român,invitat de onoare ROMCON 47. Conferință în avanpremiera momentului de sărbătorire a 45 de ani de la lansarea Soiuz 40, cu D. D. PRUNARIU la bord (14 mai-22 mai 1981)Ora 18,00 Vernisaj expoziții:1. KONTACT, expoziție de Benzi Desenate realizate de MARIAN MIRESCU. Prezintă VIOREL PÎRLIGRAS.2. PUNTEA NECREATĂ, expoziție de fotografii realizată de FLAVIAN SAVESCU, artist fotograf de artă generativă. Cuvânt de întâmpinare DANIEL BOTGROSOra 18,30 PROIECTE PLANETARE ÎNTR-O LUME MULTIPOLARĂ, conferință susținută de ALEXANDRU MIRONOV, invitat de onoare ROMCON 47Ora 19,15 FLUX 47. Sesiune de autografe cu AUREL CĂRĂȘEL, EUGEN CADARU, COSTEL BABOȘ, MIRCEA LIVIU GOGA, TRAIAN BĂDULESCUOra 19,30 DE CE AM CITI O CARTE, CÂND AVEM INTERNET? Dialog cu LUCIAN MERIȘCA, invitat special ROMCON 47.Ora 21,00 ANTARES-CARMEN’S JOURNEY, film artistic realizat în 2025. Regia: CRISTIANA APOSTOL. Participă regizoarea și membri aiechipei de filmare. Discuții pe marginea filmului.
Ziua II-a – Sâmbătă, 25 aprilie
Ora 9,30 „Audiție de muzică și lectură SF cu COSTEL BABOȘ: Cântece de dragoste și alte cântece din Constelația Ursa Major”Ora 11,00 Cenaclul „Henri Coandă’’-imaginea lumii pierdute și „Până în anul 4000 sau o călătorie la braț cu VICTOR ANESTIN’’, eseuride tip remember cu AUREL CĂRĂȘEL și VIOREL PÎRLIGRASOra 11,45 URME ALE TRECUTULUI ANTICIPAȚIEI ROMÂNEȘTI, expoziție de afișe și postere românești din colecția LUCIAN OANCEA, fan invitat special ROMCON 47Ora 12,00-12,10 Pauză de cafeaOra 12,10-12,40 Gală de filme de scurtmetraj, realizate de BOGDAN MIHĂILESCUOra 12,40 Lansarea antologiilor „VINE MIEZUL NOPȚII’’, antologator ADRIAN CHIFU, Editura Pavcon, și FANTASTICA MAGAZIN ANTHOLOGY – Editura Cristian PlusArt. Prezintă MARIUS DIMCEA și CRISTIAN DANIEL DUMITRU.Ora 13,00 „Geopolitică în Fallout și Cyberpunk 2077”, conferință susținută de IONUȚ MANEA, invitat special ROMCON 47.Ora 13,30 Lansarea albumului de benzi desenate DINCOLO DE ORIZONT de GABRIEL RUSU (editura Actual). Prezintă DODO NIȚĂ.Ora 13,45-15,00 Pauză de prânzOra 15,00-16,45 Craiova în 75 de minute. Minitur special pentru oaspeții ROMCON, realizat cu sprijinul Primăriei CraiovaOra 16,00 ÎNTRE ARENĂ ȘI ȘCOALĂ: O IMAGINE ASUPRA ROBOTICII, prezintă LUCA DUINEA (PR al echipei Bots’Brain) și DENISIGNAT (team-leader Bots’Brain)Ora 16,30 MIRACOLUL ATLANTYKRON, dialog cu CRISTIAN PITULICEOra 17,00 MARATON LANSĂRI DE CĂRȚI ALE EDITURII PAVCON. Prezintă CĂTĂLIN PAVELOra 17,30 FLUX S.F. Sesiune de autografe cu ALEXANDRU MIRONOV, OVIDIU VITAN, MIRCEA BĂDUȚ, DANIEL BOTGROS, ANA MARIA BORLAN și FLORIN GIURCĂOra 17,45 JUNIMEA+QUASAR=COLECȚIA SF+F+A. Lansarea volumelor din colecția Quanticipația a editurii Junimea:LUCIAN IONICĂ – VIITORUL DIN NOICRISTIAN BALABASCIUC – STRANII POVESTIRI HUȚULE (vol. I și al II-lea)GEORGE LAZĂR – ÎNCEPUTUL ETERNITĂȚIIOra 18,10-18,20 Pauză de cafeaOra 18,20 POLITICI REALE ÎN LUMI IMAGINARE. GEOPOLITICA ȘI SCIENCEFICTION. S.F.-ul ca manual de utilizare-conferință susținută de POMPILIAN TOFILESCU (prin Zoom)Ora 18,50 EXISTĂ PLANURI EDITORIALE LA EDITURILE CARE TIPĂRESC SF? – masă rotundă cu CĂTĂLIN PAVEL, LUCIAN MERIȘCA și CRISTIAN DANIEL DUMITRUOra 19,20 ABATERI DE LA „GEO-POLITICĂ’’ ÎN SCIENCE-FICTION-expunere prezentată de MIRCEA BĂDUȚOra 19,50-21,10 Pauză pentru cinăOra 21,10-22,45 Serata SF: Pastile SF, flash-uri, schițe ș.a. cu DĂNUȚ UNGUREANU, IONUȚ MANEA, MIRCEA CĂRBUNARU. Acompaniament ,,audio-holografic” realizat de ADRIAN BANCU.

Ziua a III-a-Duminică, 26 aprilie
Ora 9,30 EXCURSUL DESPRE POLITICI REALE ÎN LUMI IMAGINARE, conferință susținută de ADRIANA MACSUTOra 10,00 NEBUNUL, film artistic SF. Regia: IGOR COBILANSKI. Prezintă BOGDAN FARCAȘ, actorul principalOra 11,00 DESANT al editurii CRISTIANPLUSART. Lansarea cărților: DRAGOSTE ȘI MOARTE ÎN LAS VEGAS de CRISTIAN HRIȚCU șiLUCIAN MERIȘCA; SUB APĂSAREA STELELOR-antologie de proză maghiară în traducerea lui GYORFI-DEAK GYORGY; PHOENIX deFLORIN C. CRISTIANOra 11,30 Flux SF. Sesiune de autografe cu DĂNUȚ UNGUREANU, MIRCEA BĂDUȚ, IONUȚ MANEA, IZABELA ELENA RADOSEVICI, MARIAN MIRESCUOra 11,45 DE LA HELION-aniversar, 45 de ani de la primul număr, la ARTZONE SF. Un itinerar propus de CORNEL SECU și MIRCEA CĂRBUNARUOra 12,10 PREMIEREA LAUREAȚILOR CONCURSULUI „CRAIOVA PESTE 100 DE ANI’’Ora 12,40 Prezentarea volumului FANTASTICA LUME A LUI CRISTOBALD de VIOREL PÎRLIGRAS. Prezintă ILONA DUȚĂ, critic literarOra 13,00 CE(MAI) ÎNSEAMNĂ SĂ FII OM ÎN EPOCA INTELIGENȚEI ARTIFICIALE? – conferință prezentată de EUGEN CADARUOra 13,30 Decernarea Premiilor Naționale pentru Science – Fiction și Fantasy pentru anul 2025 de câtre juriul condus de DANIEL BOTGROS
Ora 14,00 Concluzii la cea de-a 47-a ediție a ROMCONOra 14,30 Închiderea manifestăriiOra 14,30-16,00 PrânzOra 16,00-18,30 Tur al Craiovei, organizat de către Primăria Craiovei

Note:1. Partenerul principal al ediției ROMCON 47 este Primăria Craiovei.2. Partener al Romcon 47 este Universitatea din Craiova.3. Toate manifestările au loc la Universitatea din Craiova (Strada Alexandru Ioan Cuza nr. 13).
Deschiderea și închiderea manifestării vor avea loc în Aula Universității.Online link: tiny.cc/HelionClub

Soț de vânzare
2026-04-24 19:00 - 20:30 | Teatrul pentru copii și tineret Colibri, Calea București, nr. 56, Craiova, Dolj, România
Sot de vanzare

Teatrul Colibri Craiova

24 Aprilie 2026 ora 19:00
„Sot de vanzare”, piesa de teatru dupa Mihail Zadornov, cu Maria Radu, Ana Odagiu ,Marius Gilea.
Regia: Marius Gilea.
Descriere:
Oxana (o tanara „moderna” pana in varful unghiilor , frumusica, usor naiva, dar extrem de determinata) ii propune Elenei Vladimirovna (nevasta de profesie, trecuta de prima tinerete, insa inteligenta, cu „look” si initiata in metehnele vietii) o afacere pe cat de indecenta, pe atat de inedita: un contract de vanzare-cumparare al mult doritului ei sot contra tentantei sume de „douaj’ de mii”.
Andrei Vasilievici (mascul veritabil care traieste cu voluptate criza varstei de mijloc) pare sa faca toti banii. Va fi insa de acord cu aceasta tranzactie? Vor reusi cele doua femei sa incheie incredibilul contract?
Subiectul trateaza original si picant, eterna tema a trio-ului conjugal, in trei acte cu multiple si intense rasturnari de situatii.
Cu sau fara acordul celor implicati, singura garantie oferita e o seara plina de umor si rasete-n cascade!
Pregatiti-va pentru o experienta care va va schimba cu siguranta perceptia despre casnicie si…teatru romanesc underground!
VARSTA RECOMANDATA: 12+

Imperialul / Pieta - dirijor Jin Wang
2026-04-24 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
INERI, 24 APRILIE 2026, ORA 19:00 IMPERIALUL – BEETHOVENORCHESTRA SIMFONICĂ ȘI CORALA ACADEMICĂ ALE FILARMONICII „OLTENIA”
DIRIJOR: JIN WANG (AUSTRIA)Maestru de cor: Mihail Ștefănescu
SOLIȘTI: ANDREI LICAREȚ (pian) AIRA TWAROWSKA, ANCA DOMUȚA – mezzosoprane BIANCA ȚIFREA – soprană DANIEL ZAH – tenor———-În program:– Ludwig van Beethoven: Concertul nr. 5 în Mi bemol major pentru pian și orchestră, op. 73, „Imperialul”– Jin Wang: PIETÁ – primă audiție absolută dedicată Filarmonicii Oltenia Craiova

Spectacol folcloric „Ca la noi, ca la olteni”
2026-04-24 19:15 - 20:15 | Parcul Nicolae Romanescu, Craiova, Dolj, România
Spectacol folcloric „Ca la noi, ca la olteni” – Târgul de Paște Craiova 2026
Vineri, 24 aprilie, în intervalul orar 19:15 – 20:15, pe scena principală din parc vor susține spectacolul „Ca la noi, ca la olteni” orchestra și soliști ai Secției Folclor „Maria Tănase”: Constantin Enceanu, Lavinia Bîrsoghe, Aneta Șișu, Marius Măgureanu, alături de invitații lor – Valentin Andrei, participanții la atelierele de folclor, dansatorii Centrului Județean de Cultură și Artă Dolj. Conducerea muzicală: Ion Cristian Munteanu. Accesul publicului este liber.

BierBazaar Yard Sale
2026-04-25 10:00 - 2026-04-26 18:00 | Biergarten, Str. Fraţii Buzeşti nr. 18, Craiova, Dolj, 200381, România
Trecu destul de la tradiționala ghiftuire și binecuvântatele cadouri noi de Paște. Așa că zic să ne gândim nițel și la planeta asta mică și frumoasă care ne îndură de atâta amar de vreme, consumând mai mult decât ne trebuie, aruncând ce alții ar dori să aibă.
„Recycle Reuse Reduse – There Is No Planet B” este sloganul sub care se organizează, de doi ani, yardsale-ul BierBazaar, la fiecare schimbare de sezon.
Pe 25 și 26 aprilie, adică fix weekend-ul viitor, ne revedem la ediția de primăvară 2026! La Biergarten Craiova, of course
Nu știi dacă și de ce să vii? Îți spunem noi: dacă acum 10-20 de ani strâmbai din nas gândind că nu te-ai putea afișa niciodată în lume cu un tricou la mâna a doua, ei bine, astăzi ai fi la modă și ai face ravagii pe tik-tok cu o asemenea faptă de promovare a sustenabilității și a unui stil de viață eco-friendly, transformând vânzarea/debarasarea/cumpărarea de lucruri pe care nu le mai folosești/folosite într-o acțiune cu impact pozitiv asupra mediului . Convingător, nu??
Plus că atmosfera de la Bier n-are egal Plus că berea e cea mai bere, iar muzica – cea mai muzică
Dacă există doritori să participe ca vânzători, apelați numărul din foto. N-ar mai fi locuri. Dar, pentru o faptă bună, sigur ne putem înghesui nițel
Pentru vizitatori și clienți: vă așteptăm cu mic, cu mare și cu drag , weekend-ul viitor, sâmbătă și duminică, între orele 10.00 – 18.00!

Cenușăreasa
2026-04-25 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
Cenușăreasa (5+)
Spectacol după Frații Grimm
Regia și scenariul Ionica Dobrescu
Scenografia Iulia Goanță
Muzica Alin Macovei-Moraru
Versuri Valentin Dobrescu
Cu actorii: Alis Ianoș, Cosmin Dolea, Adriana Ioncu, Geo Dinescu, Oana Stancu, Daniel Mirea, Robert Iovan, Ionica Dobrescu.
Spectacolul „Cenușăreasa” poartă mantia trecutului de poveste, cu inserții verbale și muzicale actuale, creat pentru copii, dar mai ales pentru copilul din fiecare. Este o dorință împlinită, în care imaginația unui copil a devenit poveste pe scenă, a crescut precum Alunul udat cu lacrimile Cenușăresei.
Preț bilet: 13 lei / pers.
Biletele se pot procura de la Agenţia Teatrului Colibri. Mai multe informații se pot obține la tel.: 0251.412.473.
După începerea spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

Oedip Rege
2026-04-25 19:00 - 20:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Oedip rege face parte din tragediile ciclului teban, Oidiopoidia, este o tragedie scrisă de Sofocle (cca. 496 – 406 î. Hr.), datată în jurul anilor 430-428 î.Hr. Sofocle asimilează mitul Labdacizilor și preia povestea din momentul în care acesta este deja regele Tebei iar cetatea este surprinsă într-un moment limită – epidemia de ciumă din anul 430 î.Hr., al doilea an al războiului peloponeziac. Supușii lui Oedip vin la palat, implorându-l să salveze orașul de molimă. Creon, cumnatul lui Oedip, aduce un verdict de la oracolul din Delphi: ciuma nu se va termina până când nu va fi izgonit din cetate ucigașul lui Laios, fostul rege al Tebei, ucis cu mulți ani înainte. Oedip este din nou în situația de a salva Teba – așa cum o făcuse când a învins Sfinxul – și ultimatumul de la Delphi – rezolvă crima, sau ciuma continuă – face din Oedip propriul său detectiv și judecător. Oedip pornește o anchetă pentru aflarea adevărului despre originea sa: Oedip e fiul lui Laios, pe care l-a ucis fără să știe cine este și apoi s-a căsătorit cu mama lui, Iocasta, care i-a dăruit patru copii. După ce află adevărul, Iocasta se sinucide iar Oedip își scoate ochii.
Declan Donnellan s-a născut în Anglia în anul 1953, din părinți irlandezi. El a crescut în Londra.
În anul 1981, Declan și partenerul său Nick Ormerod au înființat compania Cheek by Jowl. Prima producție a companiei a fost The Country Wife și a avut premiera în anul 1981 la festivalul de la Edinburgh. De atunci, compania a călătorit în toată lumea cu diferite spectacole în engleză, franceză și rusă.
În anul 1989, acesta a devenit regizor asociat al Royal National Theatre din Londra. Printre producțiile sale la acest teatru se numără: Fuenteovejuna de Lope De Vega, Sweeney Todd: The Demon Barber of Fleet Street de Stephen Sondheim, The Mandate de Nikolai Erdman și ambele părți ale Angels in America de Tony Kushner.
Donnellan a regizat pentru Festivalul de la Avignon (Cidul); Maly Drama Theatre din St. Petersburg (The Winter’s Tale), Noel Coward Theatre (Shakespeare in Love), Piccolo Teatro Milano (The Revenger’s Tragedy) și de asemenea, Falstaff, pentru Festivalul de la Salzburg, împreună cu Claudio Abbado. El a creat și a regizat spectacolele balet Romeo și Julieta și Hamlet pentru Teatrul Balșoi din Moscova.
Donnellan a scris piesa de teatru Lady Betty și a tradus lucrări scrise de De Musset, Erdman, Sofocle și Lermontov.
El a primit numeroase premii în Londra, Moscova, Paris și New York, incluzând patru premii Olivier, Ordinul Charlemagne al Andrei, Premiul Internațional Stanislavski din Moscova și Leul de Aur din Veneția.
Primul său film, Bel Ami, co-regizat împreună cu Nick Ormerod și având o distribuție alcătuită din Uma Thurman, Kristin Scott Thomas, Christina Ricci și Robert Pattinson, a avut premiera în anul 2012.
Următoarea sa producție după Oedip Rege va fi Viața e vis de Calderon de la Barca și va avea premiera în Madrid în anul 2022.
Cartea sa, Actorul și ținta, a fost publicată în rusă în anul 1999, iar de atunci a fost tradusă în peste 15 limbi inclusiv: franceză, spaniolă, italiană, germană, română și mandarină.
Ediția a treia franceză și cea de-a patra engleză au fost publicate în anul 2018.
Cartea sa scrisă cu Arantxa Vela, Donnellan on Shakespeare, va fi publicată în română în 2022.
O continuare a acestei cărți va fi publicată mai târziu în acest an. Podcasturile sale „not true but useful” prezentate de Cheek by Jowl cu Lucie Dawkins au fost descărcate în peste 100 de țări.

Nick Ormerod a studiat Design Teatral la Wimbledon School of Art.
El a înființat Cheek by Jowl împreună cu Declan Donnellan în anul 1981. De atunci, compania a creat spectacole în peste 400 de orașe. De asemenea, Cheek by Jowl a primit numeroase premii în întreaga lume.
Printre proiectele create de acesta se numără: Fuenteovejuna, Peer Gynt, Sweeney Todd, The Mandate și ambele părți Angels in America pentru Teatrul Național din Londra; The School for Scandal, King Lear și Great Expectations (pe care l-a și co-adaptat) pentru Royal Shakespeare Company; The Rise and Fall of the City of Mahagonny pentru English National Opera; Martin Guerre, Hayfever, Antigone (West End, London); Romeo și Julieta și Hamlet pentru Teatrul Balșoi; Falstaff pentru Festivalul de la Salzburg.
În anul 2012, Ormerod a co-regizat filmul Bel Ami împreună cu Declan Donnellan.

Despre sacrificiul lui Oedip
„În ce mod un om care trăiește azi poate să fie atras de miturile antice, de toată forța tragediei eline? Tragicul nu a dispărut nici o clipă din esența umanității, pentru că umanitatea îl conține. Și azi, și în acest timp, încă sunt eliberate în lume toate darurile negre din cutia Pandorei, iar erou tragic poate fi socotit orice om care se luptă cu himerele vieții.
Eroul tragic se află la răscruce, într-un entre-deux care îi este a priori istovitor. Fiinţând la răspântiile dintre luciditate şi iraţional, dintre sentiment şi conştiinţă, personajul tragic traversează puncte nevralgice ale existenţei sale. Călătoria lui porneşte dintr-un punct în care totul îi este prielnic, sfârşind într-un punct unde totul îi devine potrivnic şi mereu fatal. O astfel de călătorie face și Oedip, iar drumul său către adevăr este şi drumul către desfiinţarea sa ca individ. Pentru Oedip sacrificarea vederii are conotaţii expiatoare. (…) Oedip rămâne tulburătoarea imagine a celui orbit, fiu şi ucigaş al tatălui său Laios, rod şi altoi al Iocastei, (*Radu Stanca, Oedip salvat, 1968), eroul salvator al cetăţii, scăldat în strălucire şi glorie, care este smuls din această stare de grație, descoperind esenţa existenţei lui vinovate. Pentru ca prăbuşirea lui din înalt să fie cu atât mai sfâşietoare, destinul îi oferă totul: satisfacția victoriei asupra Sfinxului, încoronarea, căsătoria cu Iocasta, naşterea celor patru copii. Drapat într-un strălucitor văl, destinul sinistru al lui Oedip îi mistuie întregul neam. Căutând a-şi lumina existenţa prin aflarea originii sale, Oedip se cufundă în beznă pentru totdeauna.”
(Haricleea Nicolau / extras din caietul program al spectacolului Oedip rege)

Fără Zahăr - „Nunta de Argint”
2026-04-25 19:00 - 21:00 | Dolj
Craiova: Concert Fără Zahăr – Nunta de Argint
Cinema Patria, Craiova
Str.A.I.Cuza nr.15, Craiova
sâmbătă, 25 aprilie, ora 19:00
Trupa FĂRĂ ZAHĂR aniversează 25 de ani de comedie amăruie la 𝗖𝗿𝗮𝗶𝗼𝘃𝗮 – Cinema Patria, sâmbătă 𝟮𝟱 𝗮𝗽𝗿𝗶𝗹𝗶𝗲 𝗱𝗲 𝗹𝗮 𝗼𝗿𝗮 𝟭𝟵:𝟬𝟬.
Pionieri ai folkului alternativ, Bobo Burlăcianu și Bobi Dumitraș celebrează primul sfert de veac al proiectului lor muzical.
„Nunta de Argint” nu este doar o aniversare, e și o seară de întâlnire între artiști și nuntașii lor, o celebrare a fidelității față de muzică, cu glume spuse pe nume și povești cântate ca la masa mare, după ce s-a spart gheața.
Vă invităm să le fiți nuntași spectatori

Silvia
2026-04-25 19:00 - 22:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
Silvia

Operetă în trei acte compusă de Emmerich Kálmán (Imre Kálmán). Titlul original: Die Csárdásfürstin – Prințesa Ceardașului. Inițial opereta s-a nunit Trăiască dragostea. Libretul de Leo Stein, Bella Jenbach, András Kürthy

Conducerea muzicală: Hermann Szabolcs (Timișoara)

Spectacol în limba română

Durată: aprox. 3h – o pauză

Opera Română Craiova îi invită pe melomani la opereta „Silvia”, una dintre cele mai îndrăgite creații ale repertoriului clasic, în care muzica lui Emmerich Kálmán îmbină eleganța valsului cu energia ceardașului, conturând o atmosferă plină de vervă și emoție.
Cu o acțiune în care se succed răsturnările de situație, în centrul unei pleiade de personaje, fiecare cu farmecul său, povestea urmărește destinul unei artiste prinse între iubire și convențiile sociale. Sub luminile cabaretului și în umbra rigorilor aristocrației, se conturează o lume în care fiecare își caută drumul: unii fug de trecut, alții aleargă după statut sau libertate, iar în mijlocul tuturor se află dragostea – imprevizibilă, încăpățânată și, desigur, învingătoare.

Distribuţia:
Arhiducele Ferdinand Salvador – Adrian GrădinaruDucele Leopold Maria – Cosmin VasilescuDucesa Cecilia, soția ducelui – Edith MagPrințul Edvin, fiul lor – Petrișor Efrem (debut)Silvia, șansonetistă – Renata VariContele Bonifacio Kauciano – Laurențiu NicuContesa Stázi – Nadia Domnicu (debut)Domnul Feri – Dan CornescuMiska – Gabriel MarciuGeneralul Rohnsdorf – Ioan CherataTonelli – Robert VladuEndrei – Alex CheraContesa Clementina – Anca ŢecuContesa Cristina – Ana RaduBaronesa Leontina – Alexandra GogoșanuContesa Carolina – Alisa BiliaOspătarul bătrân – Leonte StănescuOspătarul tânăr – Ionuţ DumitruNotarul Kiss – Liviu StănescuLazarevici, un comerciant bogat – Robert VladuBaronul Viktor Hübner – Adrian George PopescuContele Aristide Bettelheim – Romulus Nicolae CucuOmul sandvici – Răzvan SegărceanuDirijorul – Sergiu Doroș
Fetele din cabaret:Aranka – Olguţa IlieJou-Jou – Alina OnofreiClo-Clo – Raluca MocanuDaisy – Ruxandra AndruțăMargo – Amina AlmahadinVali – Alexandra Iordache
Orchestra, Corul și Baletul Operei Române Craiova

Regie artistică: András Kürthy (Ungaria)Asistent regie artistică: Edith MagCoregrafie: Adrian Mureșan (Cluj-Napoca)Asistent coregrafie: Erna MarinScenografie: Răsvan Drăgănescu

ACTUL I
Scena reprezintă interiorul unui Teatru de Orfeum din Budapesta, în primăvara anului 1914
Silvia, primadona aclamată, își ia rămas bun de la prietenii și admiratorii ei, pregătindu-se de drum. Vrea să plece la New York pentru a-și onora contractul foarte avantajos primit acolo. Prințul Edwin încearcă să o rețină, mărturisindu-i iubirea sinceră și dorința de a se căsători cu ea, dar Silvia nu crede în viitorul relației lor amoroase. Contele Kauciano, îndrăgostit și el până peste cap de Silvia, dorește s-o însoțească. Cu ajutorul ospătarului șef al Orfeumului, al lui Mișka, contele Boni pregătește o seară de adio pentru ca fanii și prietenii cântăreței să-și ia rămas bun de la ea. Domnul Feri, clientul fidel al Orfeumului și chelnerul Mișka își aduc aminte cu nostalgie de Cecilia, fosta primadonă a teatrului de cabaret care, cu anii în urmă, s-a despărțit de ei și de cariera de șansonetistă. În acest moment apare Cecilia care între timp a devenit ducesa de Lippert Weilersheim, și a venit la Orfeum să-l convingă pe fiul său, Edwin să renunțe la Silvia și să se întoarcă la Viena unde îl așteaptă o logodnică din cercurile înaltei aristocrații, contesa Stazi. Mișka și Feri recunosc în persoana ducesei fosta primadonă adorată de ei dar Cecilia nu vrea să i se deconspire trecutul și îi pune pe amândoi să jure; orice s-ar întâmpla, nu vor dezvălui taina ei. Întâlnirea lui Edwin cu mama sa se soldează cu o confruntare între ei, Cecilia îl forțează să se întoarcă la Viena cu pretextul unui ordin de chemare, înmânat de generalul Rohnsdorf, o ultimă încercare a ducesei să-și ducă acasă fiul neascultător. Însă Edwin, în loc să ia rămas bun de la Silvia, face un contract în fața notarului în care se leagă să o ia de soție. Intervine contele Boni, povestindu-i Silviei că prințul Edwin are deja o logodnică la Viena, pe contesa Anastazia. Silvia se simte înșelată și plecă la New York împreună cu Boni Kauciano.
ACTUL II
Scena: Palatul ducelui Lippert Weilersheim, primăvara anului 1914.
Se adună musafirii pentru sărbătorirea logodnei lui Stazi cu Edwin, anunțată de ducesa Cecilia și soțul ei. Între invitați se află și contele Boni Kauciano. Boni vine împreună cu Silvia care joacă rolul tinerei lui soții și cu domnul Feri care se dă drept contele Kauciano senior, tatăl lui. Mascarada a fost inventată de Silvia, dorind să-l mai întâlnesacă încă o dată pe Edwin. Deghizată în contesă Kauciano, Silvia cucerește inima tuturora, în frunte cu Arhiducele Ferdinand, care începe să o curteze. Vrea ca Silvia să-i devină amantă, cum sunt de fapt toate doamnele mai arătoase din curte, soțiile demnitarilor. Dintr-o discuție sinceră între Stazi și Edwin reiese că viitoarea logodnică nu este îndrăgostită de Edwin, că fata îl iubește doar ca pe vărul ei și știe totul despre dragostea ce-i poartă lui Silvia. Totuși Edwin, reîntâlnind-o pe femeia iubită ca soția contelui Boni devine atât de disperat, încât acceptă logodna propusă de părinții lui. Intervine Mișka și îl combină pe Stazi cu Boni, iar tinerii se îndrăgostesc la prima vedere. În sfârșit, Edwin îi mărturisește Silviei că nu a încetat nici o clipă s-o iubească. Cecilia, deși a descoperit prin întâmplare că Silvia nu este, de fapt, soția lui Boni, nu dezvăluie cele aflate în fața ,,falsei” contese ci o duce la disperare exprimând disprețul ei față de șansonetistă, spunând că e gata să îi ofere și bani dacă renunță la Edwin. Silvia, jignită și înjosită, vrea să plece dar din curiozitate rămâne totuși la festivitate. Când ducele vrea să anunțe logodna, Edwin îl întrerupe, mărturisește că inima i-a fost cucerită de Silvia și că intenționează s-o ia de nevastă. Cecilia intervine și o demască pe falsa contesă, dar Silvia îi răspunde cu demnitate, asigurându-i pe toți că ea nu face parte din rândul damelor ușoare ale curții, cum sunt amantele arhiducelui. Arată contractul de căsătorie semnat de Edwin, iar Boni îi oferă bucuros ,,divorțul” pentru a se putea mărita cu Stazi. Arhiducele și damele aristocrate, jigniți în orgoliile lor, pleacă furioși, ducele se teme de un scandal dar Mișka, cu un gest neașteptat, rezolvă situația…
ACTUL III
Scena: Abazia, la 18 iunie 1914
Ducele Lippert Weilersheim, bătrân și senil, se pregătește de sărbătorirea zilei de naștere a soției sale, Cecilia, care însă nu are chef de petreceri, este inconsolabilă din cauza celor întâmplate; Stazi cu Boni au dispărut fără urme, Edwin a plecat după Silvia. Temându-se de bârfele vienezilor, Cecilia nu permite fiului ei, Edwin să intre la festivitate pentru ca, împreună cu Silvia lui adorată, s-o felicite de ziua ei. Domnul Feri este convins că a venit vremea s-o deconspire pe Cecilia. Ca să nu-și calce jurământul lasă totul pe seama foștilor soți ai ducesei, învitându-i pe toți trei la festivitatea zilei onomastice. Cei trei foști bărbați povestesc ducelui și arhiducelui tot ce știu despre trecutul ei de primadonă. Demascată și umilită, Cecilia, văzând cum i se spulberă speranțele de a deveni o aristocrată veritabilă, îl va primi acum pe Edwin cu perechea sa și își dă consimțământul la căsătoria lor. Arhiducele, ca pe un cadou de ziua soției sale, îi înmânează ducelui Weilersheim decretul împăratului Francisc Iosif I, prin care îl numește ca ambasador la Madrid. Cecilia crede că în sfârșit își vede visul cu ochii și prin asta o să devină o damă de onoare a curții dar ordinul împărătesc decide altfel… Contele Boni nu a îndrăznit până acum să deschidă vreuna dintre telegramele sosite zilnic de la părinții contesei Stazi, dar citând una la întâmplare descoperă că viitorii socri, în tot acest timp, au fost de acord cu căsătoria lor. La propunerea arhiducelui mulțimea începe să sărbătorească unirea îndrăgostiților, dar în toiul serbării intră generalul Rohnsdorf care îl anunță pe arhiduce că s-a comis un atentat la Sarajevo împotriva vărului său, moștenitorul tronului. Ferdinand ordonă continuarea festivităților, dar lucrurile nu mai merg pe făgașul lor, așa cum s-ar fi așteptat înainte…

*Titus Moisescu și Miltiade Păun, Ghid de operetă, Editura Muzicală a Uniunii Compozitorilor, București, 1969
